UPDATE: ”Abia acum am ieșit dintr-o ședință. Nu știu nimic despre acest articol menționat de dumneavoastră (n.r. se referă la un articol din regulament), chiar nu cunosc acest regulament. Mă voi interesa”, a fost prima declarație a Gabrielei Firea după întrebarea Libertatea.

“Administraţia Spitalelor şi Serviciilor Medicale Bucureşti este un serviciu public organizat ca instituție publică de interes local al Municipiului București”, conform Ordonanței de Urgență din 2008, prin care, pe întreg teritoriul țării, o parte din spitalele sau clinicile Ministerului Sănătății au trecut la comunitățile locale.

De aproape 12 ani, în București, un număr de 19 spitale, unele foarte mari, precum Colentina (1.500 de angajați) sau Obregia (2.000 de angajați), funcționează în subordinea Primăriei Capitalei. Ele au avut, în general, bani mai mulți decât cele rămase în subordinea Ministerului Sănătății, dar au și înregistrat unele cazuri epice de corupție, precum Malaxa – Secureanu sau investițiile supraevaluate de la Gomoiu.

De fiecare dată, informațiile care au dus la deschiderea dosarelor DNA au ajuns inițial la presă, furnizate de oameni din spitale sau chiar din ASSMB, instituția primăriei care se ocupă de cele 19 spitale bucureștene.

Recomandări Român din Italia, șocat de modul în care a început școala în Peninsulă: „E lipsă de profesori. Manuale nu prea sunt. Ore se fac puține. La grădiniță, cursurile se țin afară”

Noi am dus documentele la presă pentru că, atunci când am încercat să mergem cu informațiile către procurori, nu s-a întâmplat nimic. Știam că Secureanu era protejat și de Primărie, și de Curtea de Conturi și singura șansă era presa, ca să nu se mai mușamalizeze. Nicoleta Ciobanu, angajat spital Malaxa:

Conform noului regulament al ASSMB, comunicat recent spitalelor, ceea ce au făcut oamenii din cazul Malaxa în anul 2016 i-ar putea costa azi locul de muncă!

În articolul 61, se spune că “în cazul în care vreun salariat este contactat de către jurnaliști/ziariști, acesta îi va îndruma către purtătorul de cuvânt, care va informa conducerea ASSMB cu privire la informațiile solicitate. Salariații nu vor furniza reprezentanților presei informații privind ASSMB, cu excepția cazului în care au fost abilitați expres, în scris, în acest sens”.

Articolul 61 din regulamentul intern al ASSMB

Vi-l imaginați pe Florin Secureanu sau pe Gabriela Firea aprobând oamenilor de la “Malaxa” să dezvăluie presei nereguli comise chiar de către conducerea spitalelor sau a ASSMB?

Nerespectarea acestei reguli constituie abatere disciplinară și se va sancționa conform prevederilor prezentului regulament intern. Concluzia articolul 61 din noul regulament intern al Administrației Spitalelor:

Există 2.200 de angajați direcți ai ASSMB, care includ medicii și asistenții cabinetelor școlare și aparatul administrativ din Primărie.

Recomandări Ioana Petrescu, fost ministru de finanțe: “Dacă ar fi să dau un sfat, aș încuraja cât mai multe femei să intre în politică, să intre în administrația publică, acest sacrificiu merită” (II)

În plus, alte zeci de mii de medici, asistente și personal de suport sunt angajați în cele 19 spitale.

Prin acest regulament care le impune oamenilor tăcerea, Primăria a încălcat Legea 571/2004, care protejează avertizorul public și care arată că avertizarea poate avea loc către presă, și Directiva europeană nr. 1937/2019 privind protecția persoanelor care raportează încălcări ale dreptului Uniunii. Un jurist pentru Libertatea:

ASSMB spune în articolul 73 al noului regulament că salariatul “este exonerat de răspunderea disciplinară” a oferirii datelor confidențiale numai dacă acestea erau deja publice, dacă i s-a permis în scris să le divulge sau dacă i le-au cerut procurorii sau alte autorități publice.

Regulamentul intern al ASSMB

“De fapt, constituțional vorbind, prima obligație a unui angajat bugetar este către serviciul public, pentru că și cetățenii dețin puterea supremă, așa că felul în care Gabriela Firea încearcă să-i sperie pe angajații din spitale și din ASSMB cu acest regulament este nul din punct de vedere juridic, însă probabil că pe mulți îi va timora”, a mai spus același jurist.

Libertatea a rugat-o pe Gabriela Firea să spună, în calitatea de fost jurnalist, cum i se pare regulamentul ASSMB.

Citeşte şi:

Un avion cu 176 de persoane, din 7 țări, s-a prăbușit în Iran la scurt timp după decolare. Cutia neagră a fost găsită, dar autoritățile iraniene nu vor să o predea

Iranul a bombardat baze americane din Irak. Surse CNN: militarii SUA ar fi fost avertizați din timp, de către oficialii irakieni

PARTENERI - GSP.RO Selfieurile ucigașe! 10 poze făcute fix înainte ca protagoniștii să moară

PARTENERI - PLAYTECH 'România va fi cucerită de Rusia' - Previziunea îngrijorătoare care urmează să vină peste câteva luni

HOROSCOP Horoscop 18 septembrie 2020. Berbecii au parte de o zi agreabilă, cu numeroase momente de evoluție

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect